મારું નામ યુગ છે. હું એક અર્ધ સરકારી કચેરીમાં નોકરી કરું છું. થોડાં વર્ષો પહેલાં મારા માતા-પિતાએ મારાં લગ્ન કોમલ નામની છોકરી સાથે કરાવ્યા હતા. હાલમાં મારે પત્ની, દીકરી તેમજ માતા-પિતા સહિત પાંચ સભ્યોનો પરિવાર છે. આ સિવાયની સત્ય અને મુખ્ય વાત એ છે કે, કોમલ મારાં સંતાનોની મા હોવા છતાં હું કોમલને નહીં સિગ્માને ચાહું છું. સિગ્મા અને હું એક જ ઓફિસમાં સાથે કામ કરતાં-કરતાં ક્યારે એકબીજાને ગમવા લાગ્યા એ ખબર જ ન રહી. સિગ્મા મિલનસાર સ્વભાવ ધરાવતી યુવતી. તેને સૌ સાથે ફાવી જતું, બધા સંગે હળીમળી રહેતી. તેની બદલી મારી બ્રાંચમાં થયાનાં થોડાં સમયમાં અમારી ઓફિસનાં સ્ટાફ સાથે